Съюза е незначителен или нулев. Успоредно с това китайският износ за пазара на Съюза на продукта, предмет на разследването, е намалял значително (с 65 %). Поради това беше направено заключението, че е налице промяна в схемите на търговия между КНР и Съюза, от една страна, и Съюза и Виетнам, от друга, което означава, че е изпълнено условието, посочено в член 13, параграф 2, буква а) от основния регламент.
 2.3. Условия по член 13, параграф 2, буква б): критерии за 60 % и 25 %
 (30)
 В съответствие с член 13, параграф 2, буква б) от основния регламент, за да установи наличието на заобикаляне, Комисията трябваше да провери дали частите, използвани в операциите по комплектуване от други държави, обект на мерките, са съставлявали 60 % или повече от общата стойност на всички части на комплектувания продукт, и дали добавената стойност на включените в комплектуването части не надвишава 25 % от производствените разходи.
 i) Първи критерий: 60 % от общата стойност на всички съставни части на комплектувания продукт
 (31)
 За двете съдействали дружества бе установено, че частите от държавата, обект на мерките, не съставляват 60 % или повече от общата стойност на частите на комплектуваните продукти.
 (32)
 Поради това операциите по комплектуване, извършвани от съдействалите виетнамски дружества, не могат да се считат за заобикаляне по смисъла на член 13, параграф 2 от основния регламент.
 ii) Втори критерий: 25 % от добавената стойност на включените в комплектуването части
 (33)
 Тъй като разследването показа, че не е изпълнен критерият за 60 % от общата стойност на всички части и операциите по комплектуване не може да се разглеждат като заобикаляне по смисъла на член 13, параграф 2 от основния регламент, не беше счетено за необходимо разглеждането на този критерий.
 2.4. Условия по член 13, параграф 2, буква в): отслабване на коригиращия ефект на митото и доказателства за дъмпинг
 (34)
 Тъй като разследването показа, че не е изпълнен критерият за 60 % от общата стойност на всички части и операциите по комплектуване не може да се разглеждат като заобикаляне по смисъла на член 13, параграф 2 от основния регламент, не беше счетено за необходимо разглеждането на тези условия.
 (35)
 Тъй като двете разследвани дружества представляват 100 % от вноса от Виетнам през отчетния период, не установено, че действащите мерки по отношение на Китай се заобикалят чрез внос, изпращан от Виетнам.
 3. ПРЕКРАТЯВАНЕ НА РАЗСЛЕДВАНЕТО
 (36)
 Предвид констатациите, посочени в съображения 30—32, настоящото разследване за заобикаляне на мерките следва да бъде прекратено. Поради това въведеният с регламента за започване на разследването регистрационен режим по отношение на вноса на ръчни колички за палети и основните им части чрез внос, изпращан от Виетнам, независимо дали е с деклариран произход от Виетнам, следва да бъде преустановен, а посоченият регламент следва да бъде отменен.
 (37)
 Заинтересованите страни бяха уведомени за съществените факти и съображения, въз основа на които Комисията възнамерява да прекрати разследването, и им бе дадена възможност да представят коментарите си. Получените коментари не бяха от не бяха от такова естество, че да доведат до промяна на изложените по-горе заключения.
